Testimony - Lianda Matsolo
Dit was in 1967 toe ek in die koshuis van my laerskool was. My Pa het my by die skool kom haal sodat ek die naweek by my ouerhuis kon deurbring. Daardie naweek het my suster my genooi om saam met haar na 'n kerkdiens toe te gaan waar 'n besoekkende prediker was. Ek het ingestem en ons het die aand die diens bygewoon. Ek het dit baie geniet om na die boodskap te luister en vir myself gesê dat as ek nie in my kerk gedoop was nie, sou ek by hierdie kerk aansluit. Dit was asof die prediker my gedagtes kon lees, hy het dadelik gesê dat hy ons nie vra om ons kerk te verlaat nie, maar dat hy slegs versoek dat ons Jesus in ons harte moet ontvang. Na die diens oppad huis toe, het ons almal gepraat oor die boodskap. Wat ek nie besef het nie is dat die saad van God se Woord daardie aand in my hart gesaai was.
Terug by die skool was ek verbaas om te ontdek dat iets binne my, my gedryf het om te begin bid elke dag. Ek het elke oggend vroeg opgestaan en na buite gegaan om daar te gaan bid. Ek was op daardie stadium 16 jaar oud. Een van die meisies in my kamer het opgemerk dat ek elke oggend êrens heen gaan en het later vir my gevra waarheen ek gaan. Ek het vir haar verduidelik dat ek na die bos gaan om te bid. Sy het toe vir my gevra om haar wakker te maak sodat sy saam met my kan bid. Later het 'n tweede meisie ook versoek om by ons aan te sluit, maar ongelukkig het die twee meisies moeg geword en na 'n ruk versoek dat ek hulle nie meer moes wakker maak in die oggende nie. Ek het egter voort gegaan om te bid tot aan die einde van 1968.
In 1969 is ek na die hoërskool toe, en ek het by my oom tuis gegaan wat ook 'n onderwyser was. Ek het voortgegaan om nog gereeld, elke oggend, saggies in my kamer te bid. Die saad van die Woord van God wat by daardie diens in my hart geplant was, was besig om te ontkiem en te groei. Iets binne in my het gesê "Onthou jy nog daardie prediker wat die waarheid gepreek het, waarvan jy so gehou het – daardie een van Bulawayo – waarom probeer jy hom nie weer opspoor sodat jy meer van God kan hoor nie?" Ek het vir 3 maande na die prediker gesoek. Ek het vir elkeen wat gelyk het of hulle na 'n kerk oppad was voorgekeer en gevra of hulle nie die spesifieke prediker ken nie. Op 'n dag het God dit so bewerk dat ek mense ontmoet het wat hierdie prediker ken en ook aan sy gemeente behoort. Ek het uitgevind waar hulle Sondae byeenkom vir die kerkdienste, en die volgende Sondag is ek toe soontoe. Ek het die mense wat ek vroër die week ontmoet het daar gesien, maar tot my teleurstelling was die prediker na wie ek gesoek het, nie daar nie. Maar die boodskap wat daardie oggend gepreek was, was dieselfde as wat ek voorheen by die eerste diens gehoor het. Soos wat ek na die prediker gesit en luister het, het my gedagtes heeltemal na iets anders verskuif. Dit het vir my kompleet gevoel of ek by 'n ontvangs toonbank was en vorms ingevul het in my hart. Dit was geloftes aan God waarin ek sê: "Ek het U waarheid gevind, ek sal dit volg en dit doen al die dae van my lewe." Toe my gedagtes terug gekeer het was die boodskap verby en die mense het opgestaan om te sing. Ek het vorentoe gegaan en daar by die altaar neergeval, my hart het gebreek en ek het gehuil soos 'n mal mens terwyl ek geen woorde kon uiter nie. Ek het aangehou huil en wou nie die altaar verlaat nie. Almal was al weg en die deurwagters het gewag, totdat hulle later besluit het om 'n einde te maak aan my gehuil. Hulle het vir my gevra wat ek nou eintlik wou hê. Ek het gesê dat ek wil hê God moet vir my gee wat Hy vir hulle gegee het. Hulle woorde aan my was "Sonder geloof is dit onmoontlik om God te behaag want hy wat tot God gaan moet glo dat Hy is en 'n beloner is van die wat Hom soek. God is naby aan hom wat gebroke is van gees." Net toe ek van hulle af wegstap het ek die woorde begin herhaal soos iemand wat 'n lied sing - "Asseblief God, gee my geloof." Waarlik God was my genadig gewees. Hy het my geloof gegee en ek het moed geskep. Ek het begin glo dat as ek nou tot God bid en Hom iets vra, dan sal Hy my dit gee. Ek het begin bid op enige plek en enige tyd, wanneer ek klaar was met my gebed het iemand altyd weer binne in my gesê dat my gebed verhoor was.
Die volgende Sondag is ek terug na die kerk toe. Hierdie keer het ek na die boodskap geluister. Die prediker het gepraat oor die onderwerp van wedergeboorte, hoe 'n persoon weergebore kan word deur die bloed van Jesus Christus wat Hy aan die kruis gestort het, sodat ek kan hoor en sien dat ek 'n sondaar was. Ek was nou 'n geestelike babatjie en my oë het pas begin oopgaan. Ek het al my sondes in my hart verwerp, op my knieë geval en met 'n gebroke hart gebid. Deur die geloof het ek die Lam van God aan die kruis sien hang terwyl bloed van sy wonde af drup, waar die doring kroon Hom gesteek het, die spykers in Sy hande ingekap was en die spies in Sy sy ingesteek was, het die bloed afgestroom tot waar ek op my knieë was. Dit was die tyd en die dag wat God my siel gered het. 'n Sagte stem in my hart het my verseker dat my sondes vergewe was. Daar was groot vreugde in my hart. Ek het uitgeroep "Dankie God, dankie Jesus!" Trane van vreugde het oor my wange bly vloei. Toe ek uit die gebou stap het dit vir my gevoel of almal my aankyk en bewonder omdat ek nou 'n nuwe mens was. 2 Kor 5:17 sê mos – 'As iemand in Christus is, is hy 'n nuwe skepsel die ou dinge het verby gegaan, kyk dit het alles nuut geword.' Daar was niks goeds wat ek gedoen het om hierdie genade en guns van God te verdien nie.
Ek was verder geleer van heiligmaking en die tweede genadewerk in die hart, nadat 'n persoon weergebore is. Ek het God gebid om my te reinig en my hart met Sy vrede te vul. Ek was ook geleer van die doping met die Heilige Gees, en het tot God gebid en Hy het my gevul met Sy Gees. Dit het my krag gegee om te getuig van Sy liefde, genade en krag teenoor enige persoon, sonder vrees. Ek is nie bang om voor die wêreld te getuig dat Jesus 'n mens kan red en krag gee om die wêreld te oorwin nie. 1 Joh 3:9 sê 'Elkeen wat uit God gebore is , doen geen sonde nie, omdat sy saad in hom bly; en hy kan nie sondig nie, want hy is uit God gebore.' Vandat ek Jesus gevind het en Hy in my lewe is, het ek geluk en vreugde wat alleen in Hom te vinde is. Ek soek nie na enige ander dinge in hierdie wêreld om my te bevredig nie. Ek weet wat alleen die siel vrede gee en ek het dit gevind op my knieë in gebed. Ek probeer nie om reg te lewe nie, Jesus is in beheer van my lewe en Hy maak dit maklik vir my om nee te sê vir sonde. Ek kan foute maak, maar ek kan nie sommer sondig nie. Dis moeilik vir 'n vleeslike persoon om die getuienis te glo, maar dis die waarheid. 1 Joh 5:18 sê 'Ons weet dat elkeen wat uit God gebore is nie sondig nie; maar hy wat uit God gebore is, bewaar homself en die bose het geen vat op hom nie.'
Ek is later getroud met 'n Christen broeder wat aan dieselfde kerk behoort het. Dit was in 1976 toe ek 25 jaar oud was en steeds 'n reine maagd. Dit alles het gebeur omdat daar krag is in die bloed van Jesus Christus. My wens is om aan die hele wêreld te vertel dat Jesus red. Ek wil ook bly in die genade van God. Sommige mag so dink, ander so hoop, maar ek weet ek is gered en hiervan het ek die getuienis van die Heilige Gees in my hart.